‫כלא פלזן ברפובליקה הצ'כית,‬
‫אחת מיצרניות הקריסטל מת' הגדולות באירופה.‬
‫תכננו לייצר 105 ק"ג מת' בשנתיים.‬
‫כמעט אחד מכל שלושה אסירים צ'כים‬
‫השתמש בקריסטל מת' לפני שנשלח לכלא.‬
‫התחלתי להזריק פרביטין, ומשם הכול השתבש.‬
‫אתה לא צריך לישון או לאכול‬ ‫כשאתה משתמש במת'.‬
‫אתה פשוט נהנה.‬
‫בכלא מתקשים למנוע כניסה של סמים.‬
‫רואים את החוט שיורד משם?‬
‫זו דרך להעברת סמים בין התאים.‬
‫סמים אפשר להכניס לכל מקום. זו המציאות.‬
‫שמי רפאל רואו.‬
‫אני אהיה כלוא למשך שבוע בכלא הצ'כי הזה,‬
‫אבל זו לא הפעם הראשונה שלי מאחורי סורגים.‬
‫ריציתי 12 שנה בכלא על רצח שלא ביצעתי.‬
‫עכשיו אני נוסע ברחבי העולם,‬
‫כדי לגלות כיצד באמת נראים החיים‬
‫בתוך בתי הסוהר הקשים בעולם.‬
‫- בתוך בתי הסוהר הקשים בעולם -‬
‫הרפובליקה הצ'כית.‬
‫בירת הקריסטל מת' של אירופה.‬
‫עשרים פשיטות על מעבדות מת'‬ ‫שלרוב מופק בייצור עצמי בבתים פרטיים‬
‫מתבצעות כאן מדי חודש.‬
‫הזרקת קריסטל מת' נפוצה כאן‬
‫יותר מכל מקום אחר באיחוד האירופי.‬
‫מחקר אחד אפילו מצא שדגים בנהרות צ'כיה‬
‫מראים סימני התמכרות למת'.‬
‫העדויות מוכיחות שבאף מקום אחר באירופה‬
‫קיימת בעיית קריסטל מת'‬ ‫גדולה כמו זו שכאן בצ'כיה.‬
‫היצרנים ואלו שסוחרים בסם ומוכרים אותו‬
‫יכולים להפיק רווחים גדולים.‬
‫זהו סם ממכר כל כך,‬
‫שהמשתמשים בו נוהגים לפנות לפשע‬ ‫כדי לממן את ההרגל שלהם.‬
‫ראש הרשות למלחמה בסמים,‬ ‫הגנרל יעקוב פרידריך,‬
‫אחראי להילחם במגפת הקריסטל מת',‬
‫שנקרא כאן "פרביטין".‬
‫איך היית מתאר את היקף הבעיה כאן?‬
‫תופעת המתאמפטמין היא מרושעת.‬
‫אין ספק שבצ'כיה, פרביטין הוא הסם‬
‫שכרוכים בו סיכונים בריאותיים, חברתיים‬
‫ופליליים משמעותיים בכל הנוגע לסמים.‬
‫משתמשים בו בארגוני פשע‬ ‫שמעורבים בגנבת מכוניות.‬
‫לרוב מדובר באנשים‬
‫שמנצלים את ההשפעות הממריצות של המת',‬
‫כדי להשתמש בו במהלך ביצוע פשעים.‬
‫יצרנים גדולים מצטרפים כעת‬ ‫למעבדות שמייצרות בהיקף נמוך.‬
‫חווינו שינוי בחמש השנים האחרונות.‬
‫הוא נבע מהעובדה שמתאמפטמין‬
‫מיובא לאירופה בהיקף עצום.‬
‫פעם היו תופסים טון או טון וחצי בשנה,‬
‫אבל עכשיו מדובר בשישה עד שבעה טונות‬
‫של מתאמפטמין שנתפס באירופה.‬
‫מגפת המת' היא אתגר עצום‬ ‫עבור בתי הסוהר בצ'כיה.‬
‫שלושים אחוז מהאסירים‬ ‫השתמשו בקריסטל מת' במהלך 12 החודשים‬
‫שקדמו למאסר שלהם.‬
‫אני מבלה את השבוע הקרוב כלוא בפלזן,‬
‫אחד מבתי הסוהר הגדולים במדינה,‬
‫כדי לגלות כיצד הם מתמודדים עם הבעיה.‬
‫שמעתי שבית הסוהר הזה‬ ‫אימץ גישה נועזת לגמילה מהתמכרות.‬
‫תוכנית קפדנית למניעת שימוש בסמים‬ ‫שאשתתף בה במהלך השבוע הקרוב.‬
‫אני לא יודע אם בית הסוהר הזה‬ ‫יכול באופן מעשי‬
‫לסייע למכורים לסם קשה כל כך.‬
‫אבל אני מניח שאני עומד לגלות.‬
‫מחצית מהאסירים, אלה שנחשבים מסוכנים פחות,‬
‫נדרשים להגיע בעצמם לבית הסוהר.‬
‫זו הפעם הראשונה שאני מגיע באופן רגלי.‬
‫- היום הראשון -‬
‫יש כאן גדרות תיל יותר ממפעל לגדרות תיל.‬
‫המקום הזה ענק.‬ ‫-תלך בעקבות הקולגה שלי.‬
‫זה מזכיר לי בית סוהר בלונדון שהייתי בו,‬
‫שנקרא וונדסוורת',‬ ‫אחד מבתי הסוהר המפורסמים ביותר בבריטניה.‬
‫זו לא הרגשה נוחה להיות בתוך מקום שמזכיר לך‬
‫מקום שבילית בו בעצמך.‬
‫תסיר את כל הפריטים שעליך.‬
‫כאסיר עולם לשעבר,‬ ‫יתייחסו אליי כאסיר ברמת סיכון גבוהה,‬
‫ולכן אצטרך לעבור חיפוש פולשני במיוחד.‬
‫אתה יכול להסיר את שאר הדברים.‬
‫תישאר עם תחתונים בינתיים.‬
‫אתה משתמש בסמים?‬
‫אני לא משתמש בסמים, לא.‬
‫תסובב את הגב אליי ותבצע שלוש כריעות.‬
‫עד למטה.‬
‫עכשיו תפרוש את הזרועות.‬
‫תוציא את הלשון.‬
‫תרים את הלשון.‬
‫בסדר.‬
‫עכשיו תרים את שק האשכים.‬
‫בסדר. תתלבש.‬
‫זה חיפוש יסודי.‬
‫הייתי צריך להרים את הביצים שלי.‬
‫קח את השמיכה הזאת ושים את כל החפצים בתוכה.‬
‫התא שלי יהיה באגף הסמים המיוחד של הכלא,‬
‫שבו 80 אסירים נבחרים מדי שנה‬ ‫לעבור תוכנית גמילה של עשרה חודשים.‬
‫שמעתי שהתוכנית משלבת חוקים נוקשים‬
‫עם חובת השתתפות בפעילויות טיפוליות.‬
‫- יעקוב האלאסז, רפאל רואו -‬
‫שלום.‬
‫אני בסדר. זאת?‬
‫כן.‬
‫אם משהו יקרה, יש כפתור חירום על הקיר.‬
‫אם תלחץ עליו, אני אבוא.‬
‫להתראות.‬
‫טוב. מה שלומך?‬
‫היי, פטר.‬ ‫-פטר.‬
‫היי, אני קובה. כן.‬ ‫-מה שלומך? קובה? קובה.‬
‫היי, מארק.‬ ‫-מארק.‬
‫תוכלו לערוך לי סיור? כאן המזרן שלי?‬
‫כן, זה שלך.‬ ‫-זה המקום שלך, פטר?‬
‫כן.‬ ‫-בסדר.‬
‫אז כאן שניכם…‬
‫הוא ישן כאן. אני ישן כאן.‬
‫ויש לכם שירותים וכיור.‬
‫אין מקלחת.‬ ‫-לא.‬
‫אז לרוב האסירים באגף הזה,‬ ‫אם לא לכל האסירים באגף הזה,‬
‫יש בעיית סמים?‬
‫כן, בעיקרון, רוב האנשים נמצאים כאן‬
‫בגלל בעיות סמים או אלכוהול.‬
‫הם באים הנה כדי לקבל טיפול.‬
‫ספרו לי עוד‬ ‫על האופן שבו משטר הכלא מתנהל כאן.‬
‫מכריחים אותך לנקות‬
‫כדי שתוכל לשכוח מהסמים.‬
‫אם אתה רוצה לעשות משהו,‬ ‫אתה צריך לעבוד בשבילו.‬
‫אתה צריך לעבוד על עצמך.‬
‫אבל יש גם אנשים "טובים", מבין?‬
‫כמו ההוטובצ'י שמסתובבים ובודקים דברים.‬
‫הם מתנהגים כאילו הם הסוהרים,‬ ‫אז הם מרגישים כאילו הם מעלינו.‬
‫אז הם מה שנקרא מלשינים, או שטינקרים, או…‬
‫הם מדווחים לסוהרים.‬
‫אלה שמכונים "הוטובצ'י"‬
‫הם קבוצה של אסירים‬ ‫שהשלימו את תוכנית עשרת החודשים‬
‫ואז נבחרו להישאר באגף‬
‫כדי לעזור ולסייע בפיקוח על שאר האסירים.‬
‫היי.‬
‫נקראתי להתייצב אצל ההוטובצ'י הראשי.‬
‫אני רפאל.‬
‫אני מאטס.‬
‫מאטס?‬ ‫-כן.‬
‫לאיזה חוקים אני צריך לציית?‬
‫מה אני צריך לדעת כדי שלא תדווח עליי?‬
‫אני מניח שהחוקים הבסיסיים הם‬
‫להיות לבוש כראוי כשאתה הולך במסדרון.‬
‫חוץ מזה, אסור לעשן בתאים.‬ ‫חדר העישון נועד לכך.‬
‫אם תיתפס, תקבל עונש משמעתי.‬
‫פעמיים ביום, בשמונה בבוקר‬
‫ובשש בערב, מתבצעת בדיקת תאים,‬
‫והתא חייב להיות נקי, כן?‬
‫בסדר, זה די… בסדר.‬
‫בנוסף, תיזהר כשאתה יוצא לארוחת הצהריים,‬
‫אל תדבר עם אסירים מאגפים אחרים.‬
‫אם השומר יבחין בך,‬
‫תקבל הערה משמעתית על תקשורת בלתי מורשית.‬
‫ככה הדברים מתנהלים כאן.‬
‫אם זה לא מוצא חן בעיניך,‬ ‫נוכל לפנות למשרד הסוהרים,‬
‫ותוכל לעזוב את האגף.‬
‫ניכר שהם לוקחים את המשמעת ברצינות.‬
‫חזרתי לתא, ואני רוצה לוודא‬
‫שאני לא מפר אף חוק.‬
‫צריך לכפתר את המעיל עד הסוף?‬
‫כן. אתה חייב.‬ ‫-על הבטנה?‬
‫למה? מה יכול לקרות? מהן ההשלכות?‬
‫אם אתה שוב ושוב לא מציית לחוקים‬
‫ואתה ננזף בידי הסוהרים,‬ ‫אתה עלול למצוא את עצמך בצינוק.‬
‫זה נוקשה מאוד.‬
‫כפי שהוא מתאר את זה, הם קהילה קטנה,‬
‫ויש להם חוקים משלהם.‬
‫מי שרוצה להיות כאן חייב לציית לחוקים הללו.‬
‫זה מקום רציני בכך שהם מתייחסים‬
‫למה שהם עושים כאן ברצינות מוחלטת.‬
‫אני מתכוון לומר בכך שאני כבר מרגיש נשלט,‬
‫וכאן זה מתחיל.‬
‫- היום השני -‬
‫זהו הבוקר הראשון שלי‬ ‫בכלא פלזן שברפובליקה הצ'כית.‬
‫דלתות התאים נפתחות ב-5:00.‬
‫לפני ארוחת הבוקר,‬ ‫פטר, יעקב ומארק עושים לי סיור.‬
‫אחת מנקודות המפגש העיקריות באגף‬
‫מתבצעת מול עובד אזרחי ולא מול סוהר.‬
‫זה חדר עובדי התמיכה.‬
‫הם כאן רוב היום.‬
‫אם תצטרך משהו, תוכל לגשת אליהם.‬
‫אז זה כמו עובד סוציאלי?‬
‫מישהו שפונים אליו כדי לדבר איתו‬
‫על בעיות שחווים או משהו כזה?‬
‫כן.‬
‫אסירים נדרשים לעבור בדיקות סמים תכופות,‬
‫ובניגוד לחלק המרכזי של הכלא,‬
‫עליהם לקבל ייעוץ באופן שוטף‬
‫ולהשלים מטלות ופעילויות טיפוליות.‬
‫אם הם לא ישתפו פעולה,‬ ‫הם יסתכנו בהרחקה מהאגף.‬
‫אני מסתכל על שני הצבעים השונים של הקירות.‬
‫אני מנסה להבין מה המשמעות מאחוריהם.‬
‫אלה שסיימו את התוכנית נמצאים בצד הזה.‬
‫ככל שאתה מתקדם בתוכנית,‬ ‫אתה מקבל חדר טוב יותר.‬
‫אחרי שלקחתי כמה לחמניות לארוחת הבוקר,‬
‫ולאחר ספירת הראשים, מתחילים בשגרה היומית‬
‫שבה מנקים כל סנטימטר באגף.‬
‫אני לא מבין למה‬ ‫הסוהר עומד מאחוריי ובוחן את העבודה שלי.‬
‫אלוהים. תראו.‬
‫איבדתי כל כבוד.‬
‫זהו.‬
‫סיימנו.‬ ‫-סיימנו? העבודה הושלמה?‬
‫זה היה חסר טעם לחלוטין, אם לומר בכנות.‬
‫יש כאן אנשים מבוגרים‬
‫שמנסים להיגמל מהתמכרות לסמים,‬
‫ומראים להם איך לטאטא את הרצפה.‬
‫בעיניי זו מטלה נחותה וחסרת משמעות.‬
‫עד כה לא הייתה לי הזדמנות‬ ‫להכיר את חבריי לתא.‬
‫אחד מהם התחיל לצרוך ולסחור‬ ‫בפרביטין ובקריסטל מת'‬
‫כשעוד היה בבית הספר. מארק בסך הכול בן 22.‬
‫אתה יודע קרוא וכתוב?‬ ‫-כן, אני יודע.‬
‫אבל אתה עדיין ברמה השכלתית בסיסית.‬
‫סיימתי כיתה ט' בבית הסוהר‬
‫כי נשפטתי לראשונה כשעוד הייתי קטין.‬
‫בסוף חזרת לבית הסוהר‬
‫לפני שהספקת להשיג משהו תכליתי יותר בחייך.‬
‫פשוט חזרתי לעשות את מה שאני יודע.‬
‫חזרתי למכור סמים.‬
‫חזרתי לעשות את אותם דברים שעשיתי‬
‫לפני שהכניסו אותי לכלא.‬
‫לא היה לי זמן לרכוש השכלה,‬ ‫ואפילו לא חשבתי על זה.‬
‫גם פטר הסתבך בצעירותו‬
‫ונלקח מהמשפחה שלו.‬
‫כשהשתחררתי בסיום תקופת המאסר הקודמת,‬
‫התחתנתי.‬
‫על מה היה המאסר האחרון שלך?‬
‫גרימת פציעה חמורה.‬
‫כמה פעמים נכנסת לכלא?‬
‫מגיל 13 עד גיל 18,‬
‫ואז הייתי בחוץ שנה וחצי,‬
‫ואז הייתי בכלא במשך שנתיים וחצי.‬
‫מה עשית בגיל 13?‬
‫אבא שלי היה אלכוהוליסט גדול,‬
‫הוא נהג לריב איתי, לריב עם אימא שלי.‬
‫נהגתי לריב המון עם חבריי לכיתה.‬
‫עד שבשלב מסוים הכניסו אותי לכלא.‬
‫אחרי שהשתחררתי בגיל 18,‬ ‫אבא שלי תלה את עצמו,‬
‫והתחלתי להזריק פרביטין.‬
‫ואז שברתי רגל של בחור,‬
‫והם הכניסו אותי שוב לכלא.‬
‫אחרי ששחררו אותי, רציתי מאוד לשנות את חיי,‬
‫ומצאתי חברה.‬
‫הצעתי לה נישואין.‬
‫ואז היא בגדה בי.‬
‫אני הרבצתי לבחור שהיא שכבה איתו.‬
‫ועכשיו הורשעתי בארבעה מקרים‬ ‫של גרימת נזק לאחרים.‬
‫הוא אדם מיוסר.‬
‫איש צעיר מאוד ומיוסר. הוא בסך הכול בן 25.‬
‫אז כל חייו לפניו, אם הוא יצליח להתמודד‬
‫עם האתגרים שעליו להתגבר עליהם עכשיו.‬
‫מארק המסכן. הוא בן 22,‬
‫ואפשר להבחין, מבלי שהוא יגיד זאת במפורש,‬
‫שהוא מפחד. הוא מפחד מפני העתיד שצפוי לו.‬
‫כל הבחורים האלה ישתחררו,‬ ‫ואז האתגר האמיתי יתחיל.‬
‫האם זה עבד?‬
‫אחר הצהריים, חבריי לתא ואני‬
‫נשלחים לעבוד בגינת בית הסוהר.‬
‫אתה בנית את כל השביל הזה?‬
‫לא.‬
‫אני עושה את זה.‬ ‫-כן?‬
‫ואז אני עושה את זה.‬
‫אני אוהב את זה.‬ ‫אתה לא חושב על הדברים שקורים בחייך.‬
‫על העצב שבך, על הגעגועים למשפחה וכן הלאה.‬
‫זה טוב לנפש.‬
‫פגשתי כמה אסירים‬
‫שחייהן נהרסו כתוצאה מקריסטל מת',‬
‫אבל עדיין לא פגשתי אסירים שהואשמו בהפקתו.‬
‫ואז יצא לי לפטפט עם אסיר בשם יעקוב.‬
‫אפשר לומר שהייתי יזם.‬
‫הייתי אחראי לגריטה אקולוגית של מכוניות,‬
‫לכן היה לי אישור לייבא כימיקלים‬
‫שיכולתי לרכוש אותם באופן חוקי.‬
‫איך היית מעורב בעסקי פרביטין?‬
‫היינו קבוצה של 24 אנשים,‬
‫ותכננו לייצר 105 ק"ג מת' בשנתיים.‬
‫זו כמות גדולה של פרביטין.‬
‫זה התנהל כחלק מארגון פשע מאורגן, נכון?‬
‫כן, סיפקתי להם את הכימיקלים.‬ ‫היה בחור שהיה אחראי להשיג את הגלולות.‬
‫ועוד חמישה בשלנים‬
‫שסיפקנו להם את הכימיקלים והגלולות,‬
‫והם חילקו אותם ביניהם.‬
‫טוב.‬ ‫-חשבתי שאוכל למכור את הכימיקלים,‬
‫ומכיוון שהם גם משמשים לייצור זיקוקים,‬
‫חשבתי שזה לא יהיה בלתי חוקי.‬
‫אבל ידעת שאתה מוכר אותם‬
‫לארגוני פשע שייצרו קריסטל מת'.‬
‫אז מה מחיר השוק של 105 ק"ג פרביטין?‬
‫ארבעה מיליון אירו.‬
‫מה דעתך כיום לגבי העובדה‬
‫שאנשים כמוך אחראים‬
‫לנפילה של המון גברים ונשים במדינה הזאת?‬
‫מה אתה חושב עכשיו כשאתה בבית הסוהר‬ ‫ורואה כאן הרבה מהאנשים האלה?‬
‫עכשיו כשאני כאן,‬ ‫אני רואה את האנשים שנמצאים כאן,‬
‫שאיבדו את משפחותיהם,‬ ‫את כספם ואת העבודות שלהם.‬
‫יש את אלה שהשתמשו במת' מאיכות ירודה‬
‫ואיבדו את השיניים שלהם.‬
‫התגאינו בכך שסיפקנו‬
‫מת' טהור ולא מעובד.‬
‫תראה.‬
‫זו שקית פרביטין? שקית סמים?‬
‫כן, שקית סמים. כן.‬
‫כן. למרבה המזל, אין בה סמים. טוב.‬
‫זה משעשע אותך, נכון?‬
‫האיש שסיפק את הסמים‬
‫שהרסו חיים של המון אנשים‬ ‫משועשע משקית קטנה של ריקנות.‬
‫אין לי דרך לדעת אם זו אכן שקית סמים,‬
‫או שפשוט ליעקוב יש חוש הומור לא מוצלח.‬
‫ללא היצרנים הגדולים בכל רמה,‬
‫הסם לא היה קיים, נכון?‬
‫ועד שהרשויות יסכלו‬ ‫פעילות של אנשים כמו יעקוב,‬
‫הסם ימשיך להיות מיוצר.‬
‫אבל אני חושב שהוא לא באמת הבין‬ ‫כמה התפקיד שלו משמעותי‬
‫בהתמכרות של אנשים‬ ‫שבסוף מוצאים את עצמם בשפל המדרגה.‬
‫תמיד יהיה אותו הבדל היררכי‬
‫בין היצרנים‬
‫לבין אנשים כמו פטר,‬
‫ויעקוב ומארק, חבריי לתא,‬
‫שהם הילדים הפגיעים,‬ ‫בחורים צעירים שבסופו של דבר צורכים את הסם.‬
‫- היום השלישי -‬
‫יוגורט, ריבה, כוס תה וכמה לחמניות.‬
‫עוד לפני שאפילו הספקתי לשתות את התה,‬
‫פטר כבר התחיל להתכונן למשהו.‬
‫אחרי ארוחת הבוקר צריך לנקות.‬
‫הם בודקים אם יש אבק.‬
‫למשל כאן, מעל הדלתות.‬
‫אם יש אבק על הכיסאות, על השולחן,‬
‫מתחת לארונות, הם בודקים אם הכול נוקה.‬
‫אם המיטות מסודרות כמו שצריך.‬
‫הם בודקים את הכול.‬
‫מה יקרה אם הם ימצאו אבק?‬
‫אתה מקבל דוח, וכשאתה צובר שלושה‬ ‫אתה מקבל נקודה אדומה, ומטילים עליך מגבלות.‬
‫לאחר מסדר הנוכחות,‬
‫האחראים על האגף, ההוטובצ'י, משחרים לטרף.‬
‫אלה ההוטובצ'י.‬ ‫-הוטובצ'י.‬
‫הם בודקים אם החדר שלך נקי.‬
‫הם אלה שאתם לא מחבבים.‬ ‫-כן.‬
‫אם לא ננקה את החדר.‬
‫אז אם הוא ידווח לסוהרים,‬
‫האסיר ידווח לסוהרים אם החדר נקי או לא?‬
‫כן.‬
‫אין פלא שלא אוהבים אותו.‬
‫לא.‬
‫אני מגלה משהו חדש בכל יום.‬ ‫זה לא עניין של הכלה בלבד.‬
‫זה עניין של ארגון. זה עניין של משמעת.‬
‫יש כאן מבנה…‬
‫שניכר שהבחורים האלה מצייתים לו, כי אחרת,‬
‫אני משער שהם יאבדו‬ ‫את הזכות להיות בתוכנית, או שאפילו ייענשו.‬
‫למרבה המזל, ההתנהלות‬ ‫איננה סביב חוקים וניקיון בלבד.‬
‫האסירים נעזרים גם בטיפולים‬ ‫שנועדו להפחית לחץ ואלימות,‬
‫כמו שיעור יוגה שמנוהל על ידי אחד האסירים.‬
‫היענות טובה. הרבה אנחות וגניחות.‬
‫זה?‬
‫מאטס, ההוטובצ'י שפגשתי ביום הראשון שלי,‬
‫כבר השלים את תוכנית הסמים,‬
‫ואני רוצה לברר מה הייתה התוצאה מבחינתו.‬
‫הוא מטפל בדגים הטרופיים של בית הסוהר.‬
‫אתה יודע איך גונבים דלק?‬
‫כן.‬ ‫-מכיר?‬
‫כן. אבל אני לא אעשה את זה.‬
‫אני טוב בגנבת דלק. אני אראה לך.‬
‫ועכשיו עם היד הזאת.‬
‫היד הזאת. טוב.‬ ‫-הבנתי. בסדר.‬
‫תיזהר לא לשאוב את הדגים.‬
‫עכשיו תשחרר.‬
‫איך הצטרפת לתוכנית? למה הצטרפת אליה?‬
‫בכל פעם שלקחתי סמים,‬
‫התחלתי לגנוב ולנהוג בלי רישיון נהיגה‬
‫ולברוח מהשוטרים.‬
‫זה חזר על עצמו בכל פעם.‬
‫מתי לאחרונה השתמשת בסמים?‬
‫לא השתמשתי בסמים מאז שנכנסתי לכלא.‬
‫אני באמת מתייחס לזה ברצינות, בעיקר…‬
‫אני חושב שבעיקר‬ ‫בגלל המשפחה שלי, בגלל הבן שלי,‬
‫ובגלל החברה שלי שעדיין מאמינה בי‬
‫למרות שאני חסר תקנה, כמו שאימא שלי אומרת.‬
‫אני מאחורי סורגים‬ ‫משום שנענשתי על ההתנהגות שלי.‬
‫בתוכנית, באגף, מנסים לגמול מסמים,‬
‫אבל מה הם היתרונות הנוספים?‬
‫היתרון הגדול ביותר הוא‬
‫שהם באמת מנסים לעזור לך ועובדים איתך.‬
‫מומחים, פסיכולוגים ומטפלים‬
‫דואגים לכל אדם שנמצא כאן‬
‫ופותרים ביחד איתם את הבעיות שלהם.‬
‫כשבוחנים את שאר האגפים,‬
‫רואים שסמים הם העיקר שם.‬
‫זו השגרה היומיומית.‬
‫אנשים מזריקים שם סמים.‬ ‫הם יהרגו בשביל סמים.‬
‫לא אכפת להם מה יהיה בעוד שבוע או שבועיים.‬
‫אפילו לא אכפת להם מתי ישתחררו.‬ ‫אכפת להם רק ממה שקורה עכשיו.‬
‫אנשי הוטובצ'י כמו מאטס לקחו חלק בתוכנית‬
‫שפטר והאחרים הם כעת חלק ממנה,‬
‫והצליחו בה, לכן הם תוגמלו‬
‫בתפקידים שמצריכים מהימנות.‬
‫אני חושב שזה חכם למדי. זה חכם מכיוון שבכך‬
‫מעניקים לבחורים האלה אחריות‬
‫שכנראה מעולם לא הייתה להם בחייהם.‬
‫אני חושב שזה מעניין, כי זהו קרש קפיצה‬
‫שמאפשר להם להשאיר מאחור‬ ‫את אורח החיים הישן של שימוש בפרביטין‬
‫והשתתפות באותה אחוות עבריינים.‬
‫בינתיים הכול בסדר. הוא הצלחה.‬
‫אבל האתגר האמיתי יתחיל אחרי שהוא ישתחרר.‬
‫בין אם הם הוטובצ'י או לא,‬
‫כל האסירים באגף שלי‬
‫מקבלים שעה ביום לשהייה בחצר ההתעמלות.‬
‫קדימה.‬
‫אני?‬ ‫-אתה.‬
‫שתיים.‬
‫כן!‬
‫קדימה!‬ ‫-תעשה את זה.‬
‫היי!‬ ‫-קדימה!‬
‫קדימה!‬
‫-קדימה!‬
‫אני חלוד.‬
‫החצר מוקפת חלונות תאים,‬
‫ואני מזהה למעלה משהו שנראה חשוד.‬
‫מארק. החוט שעובר מהתא העליון לתא ההוא‬
‫משמש אותם להעביר דברים?‬
‫קפה. טבק.‬ ‫-לא משנה מה.‬
‫סמים.‬
‫טוב.‬
‫נראה שזה מה שקורה שם ברגע זה.‬
‫אני רוצה לדעת עוד מחברי לתא, מארק,‬
‫על ההתמודדות שלו‬ ‫במסגרת מאבק הגמילה שלו מקריסטל מת'.‬
‫ניסיתי כמעט הכול.‬
‫זה סם לכל מטרה אפשרית.‬
‫אתה לא צריך לישון או לאכול‬ ‫כשאתה משתמש במת'.‬
‫כלום, אתה פשוט נהנה מזה.‬
‫הוא עדיין חזק ממני.‬
‫אי אפשר לברוח ממנו. כשזה קורה, זה קורה.‬
‫אתה צריך להיות מוכן לכך‬
‫שאתה תדפוק את הכול שוב.‬ ‫שהכול ייהרס לך פעם נוספת,‬
‫ותצטרך להתחיל את הכול מחדש.‬
‫הם דיברו על הפרביטין.‬ ‫הם אומרים שהוא נותן את הריגוש הכי טוב שיש.‬
‫אבל זה מעציב, אם לומר בכנות,‬
‫להבין שהגורל של אותו בחור צעיר בן 22‬
‫הוא להשתחרר מהכלא ולחזור לסמים.‬
‫לא יפתיע אותי לגלות‬ ‫שחלק מהבחורים האלה עדיין משתמשים‬
‫ומצליחים להסתיר זאת מעיני הרשויות.‬
‫זה מעלה תהיות קשות לגבי מה שניתן לעשות.‬
‫- היום הרביעי -‬
‫מנהלי הכלא מספרים לי‬ ‫שבבדיקות של יותר מ-1,300 אסירים‬
‫רק חמישה אחוזים נמצאו חיוביים‬ ‫לקריסטל מת' או סמים אחרים.‬
‫הם אומרים שגם השיעור הזה גבוה מהרצוי,‬
‫אבל שמעתי סיפורים רבים מהאסירים עצמם‬
‫על סמים בחלקים המרכזיים של הכלא.‬
‫אז היום‬
‫אני עוזב את אגף הסמים כדי לבחון זאת בעצמי.‬
‫הוצבתי למפעל באתר,‬
‫שבו 300 אסירים מייצרים משטחים ומדרגות מתכת‬
‫לחברה פרטית‬ ‫תמורת מחצית משכר המינימום בצ'כיה.‬
‫בקומת המפעל אני פוגש את לארי‬ ‫שמרצה עונש מאסר בגין גנבה.‬
‫אז זו העבודה שלך.‬ ‫-זו העבודה שלי.‬
‫בסדר.‬ ‫-אני חותך…‬
‫חותך את רצועות המתכת,‬
‫והרצועות והלוחות האלה משתלבים יחד.‬
‫אתה חותך אותן, הן הופכות לזה.‬
‫כן.‬
‫מניחים אותן שם, הן נדחסות ביחד.‬
‫ביחד. ושם יש את ה…‬
‫התוצר הסופי.‬ ‫-כן.‬
‫ואתה מקבל 8,500 קורונה בחודש.‬
‫זה לא הרבה, אבל מה אפשר לעשות?‬ ‫-זה עדיף מכלום.‬
‫כשעובדי הכלא יוצאים להפסקה,‬
‫זו הזדמנות מבחינתי‬ ‫לאמוד את היקף בעיית הסמים‬
‫כאן בחלק המרכזי של הכלא.‬
‫מאז שהגעתי לכלא הזה,‬ ‫אני שומע שיש כאן בעיית סמים.‬
‫פרביטין, במיוחד, נחשב לבעיה רצינית.‬
‫מישהו מכם משתמש בסמים?‬
‫אני משתמש בסמים, אבל אני לא מכור.‬
‫אתה צוחק כי הוא מכור לסמים?‬
‫למה הם צוחקים עליך, מיקל?‬
‫אני לא יודע. שניהם נרקומנים.‬
‫גם אתם נרקומנים?‬
‫לפעמים.‬
‫לפעמים. פרביטין? רק פרביטין?‬
‫אנחנו צ'כים,‬ ‫ו"פרניק" נחשב לחלק מהתרבות שלנו.‬
‫זה עצוב, אבל ככה זה, נכון?‬
‫זו פשוט התרבות שלנו.‬
‫נכון, מיקל?‬ ‫-נכון.‬
‫איפה שלושתכם במעגל הזה‬ ‫של שימוש בסמים ופשיעה?‬
‫האם הכלא השפיע על מי שאתם,‬ ‫על מה שאתם עושים בחוץ?‬
‫ומה תעשו כשתסיימו לרצות‬ ‫את תקופת המאסר ואז תשתחררו?‬
‫הכלא לא יעזור לנו עם זה,‬ ‫ואנחנו נמשיך להשתמש.‬
‫מי שנהנה מזה ימשיך להשתמש. למה שנשקר?‬
‫עכשיו אתה מדבר בכנות.‬
‫אי אפשר להיות כן יותר מזה, נכון?‬
‫תודה לך על הכנות.‬
‫נראה שהבחורים האלה השלימו עם העובדה‬
‫שהם לא יישארו נקיים מסמים לאחר שישתחררו.‬
‫אבל עבור אלה שרוצים לשנות את חייהם,‬
‫הכלא מציע הכשרה טכנית‬
‫במגוון מיומנויות.‬
‫עכשיו אנחנו בבית הספר הטכני של בית הסוהר.‬
‫יש לנו כאן סדנאות‬ ‫שבהן אפשר לקבל הכשרה מקצועית.‬
‫אז, זו תהיה העמדה שלך.‬
‫זאת?‬
‫זה התרשים שנעבוד על פיו.‬
‫כאן בבית הספר הטכני הם יכולים ללמוד קידוח‬
‫ריתוך וקריאת תרשימים.‬
‫זה יאפשר להם להשתלב בתחום הזה אפילו בחוץ.‬
‫הם מוסמכים לעבודה בתחומים האלה.‬
‫השם שלך?‬
‫אנטוני.‬ ‫-אנטוני.‬
‫הנה.‬
‫ככה.‬
‫כן?‬ ‫-כן.‬
‫אני עושה את זה נכון?‬
‫כן.‬
‫כמה זמן אתה בכלא?‬
‫זו השנה הרביעית שלי.‬
‫סמים.‬
‫"דרוגס."‬
‫מכרת סמים? השתמשת בסמים?‬
‫לא. בישלתי אותם. הכנתי אותם.‬
‫כמה פעמים נכנסת לכלא?‬
‫ארבע פעמים.‬
‫למה היית בכלא בשלוש הפעמים האחרות?‬
‫גם סמים. "דרוגס".‬
‫סמים.‬ ‫-שוב על בישול סמים?‬
‫כן.‬
‫אז אתה עובד בבית המלאכה הזה כבר שנתיים.‬
‫זה עזר לך? זה עוזר לך?‬
‫כן, קצת. כן.‬
‫איך זה עוזר לך?‬
‫קודם כול, זה מעביר את הזמן היטב.‬
‫שנית, זה מאפשר לך לראות משהו חדש.‬ ‫אני מעולם לא עבדתי.‬
‫אז זה די מהנה מבחינתי.‬
‫כל מיומנות חדשה היא כלי חדש שאתה רוכש‬
‫לקראת השחרור מהכלא,‬
‫שיסייע במציאת עבודה, וזה כל העניין.‬
‫זה מה שכלא צריך לעשות.‬ ‫ללמד אסירים מיומנויות חדשות.‬
‫זה מספק להם משהו שלא היה בחייהם,‬
‫וזה יכול להיות רק דבר טוב.‬
‫- היום החמישי -‬
‫היום אני הולך להחליף צד‬
‫ולבלות עם הסוהרים.‬
‫ראשית, הם לקחו אותי‬
‫לראות את המאמצים שלהם להרחיק סמים מהכלא.‬
‫אז לאן אני הולך עכשיו?‬ ‫אני אלך לפגוש את הכלבנית‬
‫שמבצעת חיפוש בחפצים שנשלחים לכלא‬
‫ממשפחות של אסירים.‬
‫ומה הכלב מחפש?‬
‫אופיאטים, סמים.‬
‫פרביטין, הרואין, מריחואנה.‬
‫בטוח להיכנס?‬
‫בסדר.‬
‫שלום.‬
‫הכלב הוא הכלי היעיל ביותר שיש לנו.‬
‫הוא יכול לאתר דברים‬ ‫שבלתי אפשרי לאתר במערכת שיקוף,‬
‫או שהוחבאו במקומות אחרים.‬
‫הדואר הזה הגיע היום,‬
‫והכלב בודק אותו לפני שיועבר לבקרה נוספת‬
‫ואז לאנשי הצוות שמוסרים את הדואר לאסירים.‬
‫צריך יותר מכלב גישוש‬
‫כדי למנוע כניסת סמים לבית סוהר בגודל כזה.‬
‫היום הסוהרים עוברים אימון בפיזור מהומות.‬
‫בחיי, נראה שהם מוכנים לפעולה.‬
‫עם יותר מאלף אסירים שכלואים כאן,‬
‫הם חייבים להיות מוכנים לצרות.‬
‫והיום אני מגלם תפקיד של אסיר אלים.‬
‫זה מזכיר לי את הזמן שהייתי כלוא‬
‫ואת התחושה של עימות‬ ‫מול כוח שבלתי אפשרי להכניע אותו.‬
‫פאק.‬
‫הכלב הכניע את הפורע האחרון בקבוצה שלי.‬
‫לא משנה כמה אתה גדול וקשוח,‬
‫וכמה תתאמץ להילחם בהם.‬
‫הם גדולים יותר,‬ ‫הם חזקים יותר, והם יכניעו אותך.‬
‫בתקופת המאסר האמיתית שלי‬
‫נשלחתי לאגף הבידוד‬
‫יותר פעמים מכפי שאני יכול לספור.‬
‫וכאן בפלזן, אגף הבידוד‬ ‫הוא מקום מלא פעילות.‬
‫גרם המדרגות צר, אז תיזהרו בבקשה.‬
‫למעשה, זה המקום הכי גרוע בכלא‬
‫שאסיר יכול להיות בו.‬
‫כמה תאים עומדים לרשותכם‬
‫עבור אסירים בעייתיים?‬
‫שלושים ושניים תאים.‬
‫כולם מאוכלסים כרגע?‬
‫רובם מאוכלסים.‬
‫בואו נעיף מבט בזה.‬
‫בוא.‬
‫בסדר. זה יכול להכיל עד שני אסירים.‬
‫כן, שני אסירים.‬
‫אתה חושב שיעיל להעניש אסירים באופן כזה?‬
‫זה עוזר לכם לשלוט באוכלוסיית הכלא?‬
‫האסירים הבעייתיים מבינים‬ ‫שהם עשו משהו לא בסדר.‬
‫הם יחזרו לתא שלהם,‬
‫לאגף שלהם, אחרי שהם למדו מתוך הניסיון.‬
‫ואז הם מתנהגים כראוי.‬
‫האם ידוע לך‬ ‫מהו משך הזמן המרבי לשהות של אסיר בבידוד?‬
‫זה משתנה. זה תלוי במעשה שהאסיר עשה.‬
‫התקופה המרבית היא 28 יום.‬
‫זו המציאות הקשה של הענשת אסירים בבידוד.‬
‫ואני יודע, כי ביליתי 28 יום‬
‫בתאי בידוד כאלה לבדי בלי זכויות.‬
‫אני יודע כמה קשה לשרוד יום אחד,‬
‫לא כל שכן 28 ימים מזוינים.‬
‫תירגע.‬
‫מותר לי לדבר עם מישהו כאן?‬
‫כדי לברר איך זה בשבילם,‬
‫מה הם עשו, האם הם למדו לקח?‬
‫לצערי זה בלתי אפשרי כרגע.‬
‫טוב, יש שם סוהר, לא הסוהר הזה,‬
‫אבל יש שם סוהר שאומר "אין שום סיכוי",‬
‫כאילו יש לו משהו להסתיר.‬
‫האם הבחור בתא הזה שכלוא בו 23 שעות ביום‬
‫לומד לקח?‬
‫זה כל מה שאני רוצה לדעת.‬
‫אבל האווירה השתנתה,‬ ‫הדינמיקה השתנתה, הם…‬
‫הם לא ממש מרוצים, אז נראה שעדיף שאלך.‬
‫שנלך?‬
‫כן.‬ ‫-קדימה.‬
‫אבל באגף הסמים,‬
‫נחשף צד שונה מאוד במשטר הכלא.‬
‫חלק מהאסירים שהכרתי‬
‫לוקחים חלק בטיפול קבוצתי‬
‫שנועד להכין אותם‬
‫להתמודד עם השדים שלהם לאחר שישתחררו.‬
‫ואם אעשה זאת בשביל עצמי,‬ ‫אוכל לפתור את הדברים האלה.‬
‫יש לי זכות להיות עצובה, כועסת, לא מאוזנת.‬
‫יש לי זכות לזה. לאדם יש זכות לחוות קושי.‬
‫אבל אני יודעת שיש לי כוח פנימי.‬
‫אני יכולה להישען עליו,‬
‫ואני לא צריכה לטבוע באלכוהול או בסמים.‬
‫כשמדובר באלכוהול,‬
‫אני חושב שאפשר‬ ‫להשתמש בו כתרופה עד לנקודה מסוימת.‬
‫אם למישהו יש…‬
‫סבא שלי נהג לשתות‬ ‫כוסית ברנדי שזיפים בכל בוקר.‬
‫וזה בסדר, אבל לאלכוהוליסט…‬
‫אסור לשתות בכלל.‬ ‫למי שמכור להימורים אסור להמר,‬
‫ולנרקומן אסור…‬
‫לא רציתי להיות בחברת אנשים או לבלות ביחד.‬
‫רציתי להשתכר, לשבת בבית,‬
‫ולצפות בסרטון החתונה שלי…‬
‫ייסרת את עצמך במתכוון.‬ ‫-כן. נהניתי מזה.‬
‫פשוט נהניתי מזה.‬
‫טיפול כזה יכול לעזור לאסירים‬ ‫להתגבר על ההתמכרות,‬
‫אבל כשחזרתי לתא,‬ ‫פגשתי את מארק, הצעיר מבין חבריי לתא.‬
‫תזכיר לי כמה זמן אתה אמור לרצות, מארק?‬
‫אני פה כבר שנתיים וחצי‬ ‫ונותרו לי ארבע שנים.‬
‫אז אתה תרצה שש שנים וחצי סך הכול.‬
‫זה עונש המאסר שלך, שש שנים וחצי.‬
‫אחרי שמרצים מחצית מעונש המאסר,‬
‫כלומר שלוש שנים במקרה שלי,‬ ‫אפשר לבקש שחרור על תנאי.‬
‫אתה חושב שיאשרו לך?‬
‫לא נראה לי.‬
‫למה?‬
‫זה מה שמדאיג אותי.‬
‫אני עדיין לא מצליח להימנע משימוש בסמים.‬
‫זה אמור להיות אגף נטול סמים.‬
‫סמים אפשר להכניס לכל מקום. זו המציאות.‬
‫הם מגיעים לכל מקום.‬
‫אגף כזה‬
‫עזר להפחית את ההתמכרות של האסירים האלה.‬
‫אבל אם צרכת סמים‬
‫מאז שהיית צעיר, והם השתלטו על חייך,‬
‫אין ספק שהכלא‬ ‫הוא אחד מהמקומות המאתגרים ביותר לגמילה.‬
‫- היום השישי -‬
‫היום זהו היום האחרון שלי בכלא פילזן.‬
‫על אף כל מה שפטר, חברי לתא, חווה,‬
‫הוא נראה במהלך כל השבוע רגוע ונחוש יותר‬
‫להביס את ההתמכרות שלו לתמיד.‬
‫משהו מעניק לו כוח‬
‫שאין לרבים מאסירי הקריסטל מת'.‬
‫זהו יום ראשון אחר הצהריים, ופטר, חברי לתא,‬
‫הזמין אותי לתפילה בכנסייה.‬
‫מה שלומך?‬
‫היתרון הגדול של הכלא‬ ‫הוא הזמן הפנוי הרב שעומד לרשותכם,‬
‫שיכול לשמש אתכם לשפר את עצמכם.‬
‫כאן החטא מסתיים. כאן האומללות מתפוגגת.‬
‫אמן.‬ ‫-אמן.‬
‫לפני שנאמר את דבר האל,‬
‫אם יש תפילה בליבכם,‬
‫הבעת תודה קצרה לאלוהים, כל דבר.‬
‫אלוהים, אני רוצה להודות לכומר‬
‫שבזכותו התעוררתי, שבזכותו ראיתי את האל,‬
‫והאמנתי.‬
‫הגן על המשפחה שלי. על אימא שלי.‬ ‫הגן על כל האנשים בעולם.‬
‫הגן על כל האנשים שמגיע להם.‬
‫אני אוהב אותך כאדוני היחיד.‬ ‫אני מכבד אותך, אלוהים. אמן.‬
‫אמן.‬
‫-אמן.‬
‫אלוהים, ישו, תודה על כל יום,‬
‫תודה על כל מה שאתה עושה בשבילנו‬
‫ועל כך שאתה כאן איתנו. אמן.‬
‫אמן.‬ ‫-אמן.‬
‫איך אתה מרגיש כשאתה יוצא משם?‬
‫איך אתה מרגיש מבחינה רגשית אחרי הטקס?‬
‫זה מעצים מאוד.‬
‫אני חזק.‬
‫אדם יהיה מאושר יותר כשמישהו אוהב אותו.‬
‫ואדם שאין לו אהבה, שאין לו משפחה…‬
‫אנחנו זקוקים לאהבה.‬ ‫אנחנו האנשים. אנחנו זקוקים לאהבה.‬
‫וזו האהבה בשבילי.‬
‫טוב.‬
‫הגיע הזמן להיפרד‬
‫משלושת חבריי לתא.‬
‫רציתי להודות לכם שגרמתם לי להרגיש רצוי.‬
‫אני הייתי במצב דומה כשהייתי בגילכם,‬
‫ואז השתחררתי ומצאתי ייעוד חדש.‬
‫מצאתי חיים אחרים.‬
‫גם אתם מסוגלים לעשות זאת.‬
‫נשמע שזו השאיפה שלך, פטר.‬
‫אני מקבל את הרושם‬
‫שאתה באמת רוצה להשתחרר. אתה רוצה…‬
‫אתה נחוש. אני רואה את זה בך.‬
‫אז צריכה להיות לך יכולת להשיג זאת.‬
‫מארק ויעקוב,‬
‫גם לכם יש סיכוי, אם אתם באמת רוצים.‬
‫אנחנו מודים לך מאוד.‬
‫זו הייתה חוויה מדהימה. נתגעגע אליך.‬
‫הזכרת לי איך זה להיות בחוץ.‬
‫ועכשיו אהיה עצוב.‬
‫בהצלחה, גבר. בהצלחה.‬ ‫-תודה.‬
‫בהצלחה, מארק.‬
‫בהצלחה, פטר.‬
‫שמרו על עצמכם, חבר'ה. טוב.‬
‫קשה יותר כשהם צעירים כל כך.‬ ‫קשה יותר. אתה מסתכל על מארק הקטן.‬
‫בכל פעם שאני מסתכל עליו,‬ ‫עיני הדובון שלו מביטות בי בייאוש.‬
‫אני האדם הכי לא רגשן שיש,‬
‫אבל אני עדין כמו כל אדם‬
‫שמסתכל על אדם אחר,‬
‫במיוחד אדם צעיר‬ ‫שלא היו לו הרבה הזדמנויות, וחושב,‬
‫"לעזאזל, מה עוד אפשר לעשות?"‬
‫אתה רוצה לאחוז בידו,‬ ‫לפחות אני רוצה, ולהגיד,‬
‫"בוא אחריי. אני אוביל אותך בכיוון הנכון."‬
‫לפני שאעזוב את כלא פילזן,‬ ‫אני רוצה לפגוש את מנהל הכלא,‬
‫קולונל פאבל קופצ'קה.‬
‫מהו היקף בעיית הסמים‬ ‫שאתם מתמודדים איתה בכלא?‬
‫אני חושב שזו בעיה שקיימת בכל כלא בעולם,‬
‫כי הכנסת סם למתקן‬
‫קלה הרבה יותר מהכנסת חפץ גדול יותר.‬
‫אנו מבצעים כמה שיותר בדיקות,‬ ‫וכשמתגלה שמישהו משתמש בסם,‬
‫שמישהו משתמש בחומר ממכר,‬
‫אנחנו בדרך כלל מטילים עליו‬
‫את אחד העונשים המחמירים ביותר שיש לנו.‬
‫מבחינתנו, זו בין העבירות החמורות ביותר‬
‫שאסיר יכול לבצע.‬
‫ומה ההיגיון מאחורי התוכנית באגף ששהיתי בו?‬
‫למה המשטר נוקשה כל כך?‬
‫המשטר בנוי באופן שמאפשר לאסירים‬
‫להתאים את עצמם להרגלים מסוימים.‬
‫אם הם מכורים,‬
‫הם חייבים,‬
‫לדעתנו, לרכוש קצת שליטה עצמית.‬
‫ללמוד איך להתנהג,‬
‫והם יכולים לעשות זאת‬ ‫על ידי שמירה על החוקים.‬
‫אתה חושב שאתם מצליחים להשיג את היעדים‬
‫להפחתת מספר המכורים שיש בכלא שלכם?‬
‫על פי הנתונים שברשותנו,‬
‫אנחנו יכולים להסיק שמתוך אלו‬
‫שהשלימו את התוכנית,‬
‫שני שלישים לעולם לא יחזרו להשתמש.‬
‫תודה רבה על זמנך. אני מעריך את זה.‬
‫בפני הכלא הזה ניצב אתגר עצום עם האסירים‬
‫שסובלים מבעיית התמכרות משמעותית‬
‫לרוב לפרביטין, שידוע גם כקריסטל מת'.‬
‫אבל ראיתי גם כמה יוזמות חיוביות‬ ‫שמוצעות לחלק מהאסירים,‬
‫שיכולות להעניק להם משמעת ומבנה בחייהם.‬
‫אבל כשמדובר במרבית האסירים,‬
‫אני סבור שצריך לעשות יותר.‬
‫תרגום כתוביות: לאה שרמן-קיש‬